text: 
  
  ইসলামিয়া সরকারি হাইস্কুল 
  
  গফরগাঁও ইসলামিয়া সরকারি হাইস্কুল স্কুল একটি ঐতিহ্যবাহী বিদ্যায়তন। এর রয়েছে শত বছরেরও অধিক গৌরবময় ইতিহাস। ভারতীয় উপমহাদেশে মুসলিম মানসের দ্ধিধাদ্বন্দের যুগে, মুসলিম শিক্ষার এক ক্রান্তিলগ্নে আজকের এই দিনে ১৯০৬ সালের ১০ আগস্ট তারিখে শিলাসী গ্রামের নাসির উদ্দিন নছু খাঁ ইসলামিয়া হাইস্কুল প্রতিষ্ঠা করেন । পাশেই ছিল চরআলগীর কৃতি সন্তান কাজী হালিম উদ্দিন প্রতিষ্ঠিত ( ১৮৯২ সালে মাদ্রাসা হিসেবে প্রতিষ্ঠিত, ১৯০৪ সালে মিডিল ইংলিশ স্কুলে রুপান্তিরত ) আরও একটি বিদ্যালয় । পরবর্তীতে ১৯০৮ সালে আন্জুমানে ইসলামিয়া ও ময়মনসিংহের অতিরিক্ত জেলা ম্যাজিষ্ট্রট সেকসী সাহেবের মধ্যস্থতায় স্কুল দুইটি একত্রীকরন করা হয় । একত্রীকরনের সময়ে মিডিল ইংলিশ স্কুলের ছাত্র সংখ্যা ছিল ১৯১ এবং ইসলামিয়া হাইস্কুলের ছাত্র সংখ্যা ছিল ১৭৫ জন । অর্থ্যাৎ ১৯০৮ সালেই ইসলামিয়া হাইস্কুলের ছাত্র সংখ্যা ছিল ৩৬৬ জন । এই স্কুলের প্রথম প্রধান শিক্ষক মৌঃ ছাবেত উল্লাহ । ঢাকার নবাব স্যার সলিমুল্লাহ ও নবাব নওয়াব আলী চৌধুরীর সাহায্য ও সহযোগিতা স্কুলটি গড়ে উঠতে গুরুত্বপূর্ণ ভূমিকা রাখে । মুসলিম জাগরনের এক ঐতিহ্যবাহী প্রতিষ্ঠান হিসেবে বৃটিশ আমলে ইসলামিয়া হাইস্কুল গফরগাঁওসহ ময়মনসিংহ অঞ্চলে আলীগড় বিশ্বিদ্যালয়ের ন্যায় গুরুত্বপূর্ণ ভূমিকা রাখে । এন্ট্রেন্স তথা ম্যাট্রিক এবং বর্তমানের সেকেন্ডারি স্কুল সার্টিফিকেট বা এস এস সি পরীক্ষায় এ স্কুলের ছাত্ররা যথাক্রমে পূর্ববঙ্গ, পূর্ব পাকিস্তান এবং বাংলাদেশের জাতীয় পর্যায়ে কৃতিত্বের পরিচয় দিয়ে এসেছে। এ স্কুলের ফুটবল টিম ও কাবাডি দল বাংলাদেশের জাতীয় পর্যায়ে একাধিকবার চ্যাম্পিয়ান ও রানার্সআপ হওয়ার গৌরব অর্জন করেছে । বাংলাদেশ এবং পশ্চিম বাংলার বহু গুণী ব্যক্তিত্ব এ স্কুলে বাল্যকাল অতিবাহিত করেছেন, শিক্ষকতা করেছেন । পশ্চিমবঙ্গের শিক্ষামন্ত্রী সত্যপ্রিয় চক্রবর্তী, পূর্ব পাকিস্থানের মুখ্যমন্ত্রী নুরুল আমিন, পূর্ব পাকিস্থানের রাজস্ব মন্ত্রী ফখর উদ্দিন আহম্মেদ এই স্কুলে শিক্ষকতা করেছেন । নবাব নওয়াব আলী, খা বাহাদুর ইসমাইল, পাকিস্থানের কেন্দ্রীয় মন্ত্রী গিয়াস উদ্দিন পাঠান, পূর্ব পাকিস্থানের গর্ভনর আবুল মোনেম খান এ স্কুলের ম্যানেজিং কমিটিতে দায়িত্বে ছিলেন । গিয়াস উদ্দিন পাঠান, তফাজ্জল হোসেন, তাশারফ হোসেন, মোহাম্মদ আব্দুল মোমেন, মুসলেম উদ্দিন আহমেদ, ডা. এম এ হাদী এ বিদ্যালয়ের কৃতি শিক্ষার্থী
title: ইসলামিয়া সরকারি হাইস্কুল